stanford-oval/wikipedia huggingface dataset:
K. A. Paasio
Toiminta pappina

Paasio oli erinomainen puhuja ja hänen juurensa olivat Jooseppi Mustakallion ja Frans Hannulan tavoin evankelisessa herätysliikkeessä. Hän toimi aktiivisesti Lounais-Suomen lähetysherätyksen piirissä, kuten myös edellä mainitut kaksi. Vuonna 1900, kun Helsingin Lähetystalo vihittiin käyttöön, Paasio oli yksi juhlapuhujista.
Pappina Paasio toimi ensin Hollolan kirkkoherranapulaisena sitten Kylmäkosken vt. kirkkoherrana.
Toiminta Suomen Lähetysseurassa

Vuonna 1903 hänestä tuli lähetyskoulun kasvattajaopettaja, ja vuonna 1908 käytännössä tuon koulun esimies, kun suurin osa esimiehen tehtävistä siirrettiin Mustakalliolta Paasiolle. Paasio toimi v. 1907 alkaen jonkin aikaa Lähetysseuran vt. varajohtajana Uno Paunun tilalla. Vuodesta 1916 lähtien hän toimi myös lähetyslehtien eli Suomen Lähetyssanomien ja Missionstidning för Finlandin toimittajana.
Paasio toimi myös useiden vuosien ajan (1910–12, 1918–26) Sörnäisten kristillisen kansanopiston johtokunnan puheenjohtajana. Lähetysseura oli tämän opiston epävirallinen, hengellinen taustajärjestö.
Paasio oli vuonna 1909 yksi Lähetysseuran 50-vuotispäivien pääpuhujista Helsingin uudella työväentalolla. Vuonna 1910 hän oli yksi Lähetysseuran edustajista Edinburghin maailmanlähetyskongressissa Skotlannissa. Hän raportoi tuosta kongressista Kotimaa-lehdelle. Vuonna 1921 hän osallistui vastaavaan kongressiin Saksan Bremenissä ja vuonna 1923 hän osallistui Pohjoismaiden Lähetysneuvoston perustamiskokoukseen ja samana vuonna Englannin Oxfordissa Kansainvälisen Lähetysneuvoston kokoukseen sekä seuraavana vuonna Birminghamissä ja Kingsmeadissä kansainvälisiin kokouksiin. Hän osallistui myös Tukholmassa sekä yhteispohjoismaisiin lähetyskokouksiin v. 1925 Tukholmassa ja 1928 Helsingissä. Hän myös edusti Lähetysseuraa Virossa.
Paasio kannatti mannermaisia yhteyksiä lähetystyössä, ja ilmeisesti hän oli samaa mieltä saksalaisten kanssa siitä, että amerikkalaiset alensivat lähetystyön propagandan tasolle. Hän arvosteli amerikkalaisten ”pintapuolista ratsionalismia” ja arvosti esim. Søren Kierkegaardin ajattelua.
Toiminta Suomen Lähetysseurassa > Apulaisjohtajana ja lähetysjohtajana

1920-luvulla Paasiosta tuli Lähetysseuran apulaisjohtaja ja vuonna 1934 lähetysjohtaja. Hän oli tuolloin kuitenkin jo korkeassa iässä, 64-vuotias, ja häntä vaivasi astma. Paasio kuoli jo puolitoista vuotta virkaan astumisen jälkeen vilustuttuaan pahasti entisen apulaisjohtajan Hannu Haahden hautajaisissa. Lähetysjohtajana hän ei tehnyt mitään merkittäviä muutoksia edeltäjänsä Matti Tarkkasen linjaan. ”[P]ääkysymyksissä ajattelimme samalla lailla”.
Teoksia

Sadhu Sundar Singh : Raamatun ihme-elämää meidänkin päivinämme. Suomen lähetysseura, 1923.
Suomen lähetyskansan oma armolahja. Suomen lähetysseura, 1925.
Suomen pakanalähetystoimi. Suomen lähetysseura, 1927.
Ristin pyhä rakkaus : kolmannen vuosikerran evankeliumisaarnoja. 1, Adventista Laskiaiseen. Suomen lähetysseura, 1931.
Ristin pyhä rakkaus : kolmannen vuosikerran evankeliumisaarnoja. 2, Paastonajasta Kolminaisuuden päivään. Suomen lähetysseura, 1932.
Jani Virtanen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 6. toukokuuta 1988 (ikä 36)
Syntymäpaikka: Turku, Suomi
Pelipaikka: hyökkäävä keskikenttäpelaaja
Pituus: 176 cm
Junioriseurat
2000–2002: TPK
2003–2006: TPS
Seurat
| Vuodet | Seura | O | (M) |
| 2004–2006 | TPS | 15 | (1) |
| 2006–2009 | Udinese | 1 | (0) |
| 2008 | → Sorrento (laina) | 3 | (0) |
| 2009 | → FK Himki (laina) | 3 | (0) |
| 2010 | TPS | 7 | (0) |
| 2010 | → ÅIFK | 4 | (1) |
| 2010–2013 | JJK | 86 | (5) |
| 2014 | RoPS | 20 | (0) |
| 2014 | → Santa Claus | 3 | (3) |
| 2015 | Jaro | 26 | (2) |
| 2016–2019 | TPS | 63 | (16) |
Maajoukkue
| 2003–2004 | Suomi U16 | 20 | (2) |
| 2004–2005 | Suomi U17 | 12 | (0) |
| 2005–2006 | Suomi U18 | 5 | (0) |
| 2006 | Suomi U19 | 2 | (0) |
| 2008 | Suomi U20 | 2 | (0) |
| 2007–2009 | Suomi U21 | 8 | (0) |
 Seurajoukkueuran tilastot kattavat vain kansalliset sarjat, päivitetty 23. toukokuuta 2021.
Jani Tapani Virtanen (s. 6. toukokuuta 1988 Turku) on suomalainen jalkapalloilija, joka pelasi Veikkausliigassa sekä yksittäisiä otteluita Italian ja Venäjän pääsarjoissa. Hän edusti Suomea useissa nuorisomaajoukkueissa. Pelipaikaltaan hän oli hyökkäävä keskikenttäpelaaja.
Virtanen pelasi Turun Palloseuran riveissä Veikkausliigassa vuosina 2004–2006. Kesällä 2006 hän siirtyi Udineseen viisivuotisella sopimuksella. Virtasesta tuli 23. joulukuuta 2006 kaikkien aikojen viides Italian pääsarjassa esiintynyt suomalaispelaaja, kun hän tuli vaihdosta kentälle ottelussa AC Milania vastaan. Vuonna 2008 hän oli lainalla alasarjaseura Sorrentossa ja 2009 Venäjällä pääsarjaseura Himkissä. Keväällä 2010 Virtanen solmi sopimuksen TPS:n kanssa. Kesken kauden elokuussa 2010 hän siirtyi JJK Jyväskylään ja syksyllä 2013 Rovaniemen Palloseuraan. Kauden 2015 Virtanen pelasi Pietarsaaren Jarossa, joka putosi Veikkausliigasta Ykköseen kauden päätteeksi. Hän siirtyi kaudeksi 2016 takaisin Turun Palloseuran riveihin. Hän pelasi TPS:ssä kauden 2019 loppuun saakka. Kaudella 2018 hän pelasi Veikkausliigassa 11 ottelua ja teki kesäkuussa maalin tasapeliin päättyneessä paikallisottelussa FC Interiä vastaan. Muut kaudet TPS pelasi Ykkösessä.
Jani Uski (biljardinpelaaja)

| Jani Uski> Henkilötiedot |
| --- | --- |
Syntynyt: 18. maaliskuuta 1990 (ikä 34)
Kansalaisuus:   Suomi
Uran tiedot
Laji:  biljardi
Jani Uski (s. 18. maaliskuuta 1990) on suomalainen biljardinpelaaja. Hän on voittanut yhden Euroopan mestaruuden kasipallossa sekä useita Suomen mestaruuksia kasipallossa ja kymppipallossa.
Jackie Chan Stuntmaster

| Jackie Chan Stuntmaster |
| --- | --- |

Kehittäjä:  Radical Entertainment
Julkaisija:  Midway Games
Julkaistu:  29.03.2000
Lajityyppi:  Taistelu
Pelimuoto:  Yksinpeli
Alusta:  PlayStation
Jakelumuoto:  CD
Lisää peliartikkeleitaVideopelien teemasivulla
Infobox OK  : 
Jackie Chan Stuntmaster on videopeli, joka pohjautuu kuuluisan taistelulajien asiantuntijan ja näyttelijä Jackie Chanin hahmon seikkailuihin, pelaajan joutuessa päihittämään useita kymmeniä vihollisia läpi kenttien.
Pelaaminen

Pelissä on 15 3D-kenttää, jotka sijaitsevat New Yorkissa. Pelaaminen koostuu temppuratamaisesta esteiden ohittamisesta sekä vastustajien mukiloinnissa, johon voi käyttää avukseen ympäristöä. Kerättäviä tavaroita ovat ilmassa leijuvat salaperäiset lohikäärmeikonit, sekä maitotuotteet, joista pelaaja (Jackie Chan) saa terveyttään takaisin. Pelin väkivalta ja toiminta on toisinaan melko sarjakuvamaista.
Tapahtumat

Roistot kaappaavat Jackie Chanin isoisän, ja Jackien on pelastettava hänet. Tapahtumapaikkana ovat New Yorkin eri osiot eli kadut, satama, viemäri, katot sekä tehdas.
Pelin tekemisestä

Radical Entertainment opasti Jackie Chania pelin tekoaikana, sillä Jackie Chan teki liikemallinnuksen ja antoi äänensä pelihahmolleen.
JS Kairouan (koripallo)

| JS Kairouan |
| --- | --- |

Liiga:  Tunisian koripalloliiga
Perustettu:  1962
Kotipaikka:  Kairouan
Päävalmentaja:  Gharbi Walid
Mestaruudet:  2001, 2002, 2003
Jeunesse Sportive Kairouan (arab. الشبيبة الرياضية القيروانية‎‎) on tunisialainen koripalloseura, joka pelaa Tunisian koripalloliigassa. Joukkue on voittanut historiansa saatossa kolme Tunisian mestaruutta, jonka myötä sillä viidenneksi eniten kotimaan mestaruuksia.
Historia

Urheiluseura JS Kairouan perustettiin 1942 ja kaksikymmentä vuotta myöhemmin seura perusti sille koripallojoukkueen. Joukkue pelasi pitkään alemmilla sarjatasoilla ja voitti kaudella 1985–1986 kakkosdivisioonan mestaruuden, mutta ei noussut pääsarjaan resulssin puutteiden vuoksi. Joukkuejohdon huomattua joukkueen kasvavan menestyksen he päättivät panostaa lajiin ja palkkasivat valmentajaksi aluksi Habib Belhassenin, jonka korvasi kesken kauden Abdessattar Elloumi, joka nosti seuran ensimmäistä kertaa pääsarjaan kaudeksi 1989–1990. Sittemmin Adel Tlatlin tultua seuran päävalmentajaksi Kairouan saavutti ensimmäisen Tunisian mestaruuden kaudella 2000–2001 ja heti perään kaksi mestaruutta lisää. Lisäksi joukkue saavutti ensimmäisen Tunisian cupin voiton vuonna 2002.
Saavutukset

Tunisian mestaruus (3): 2001, 2002, 2003
Tunisian cup: 2002, 2005
Maghreb cup: 2003
Entisiä pelaajia

Radhouane Slimane (1998–2004)
Marouan Kechrid (2001–2004)
Atef Maoua (2001–2009)
Hamdi Braa (2003–2004)
Aiheesta muualla

Africabasket.com[vanhentunut linkki] (englanniksi)
Jürgen Ligi

| Jürgen Ligi |
| --- | --- |
 Ligi vuonna 2012
Viron valtiovarainministeri
 Michalin hallitus 23.7.2024–  
Edeltäjä:  Mart Võrklaev
Viron ulkoministeri
 Rõivasin II hallitus 12.9.2016–23.11.2016  
Edeltäjä:  Marina Kaljurand
Seuraaja:  Sven Mikser
Viron opetus- ja tiedeministeri
 Rõivasin II hallitus 9.4.2015–12.9.2016  
Edeltäjä:  Jevgeni Ossinovski
Seuraaja:  Maris Lauri
Viron valtiovarainministeri
 Ansipin II hallitus 4.6.2009–6.4.2011 Ansipin III hallitus 6.4.2011–26.3.2014 Rõivasin I hallitus 26.3.2014–3.11.2014 Michalin hallitus 23.7.2024–  
Edeltäjä:  Ivari Padar Mart Võrklaev
Seuraaja:  Maris Lauri
Viron puolustusministeri
 Ansipin I hallitus 10.10.2005–5.4.2007  
Edeltäjä:  Jaak Jõerüüt
Seuraaja:  Jaak Aaviksoo
Henkilötiedot
Syntynyt: 16. heinäkuuta 1959 (ikä 65) Tartto
Tiedot
Puolue:  Reformipuolue
Jürgen Ligi (s. 16. heinäkuuta 1959 Tartto) on virolainen poliitikko ja maansa valtiovarainministeri heinäkuusta 2024. Aiemmin Ligi on toiminut Viron ulkoministerinä 2016 sekä opetus- ja tiedeministerinä 2015–2016, valtiovarainministerinä 2009–2014 ja puolustusministerinä 2005–2007. Hän edustaa Reformipuoluetta.
Puolustusministerinä

Ligi nousi Ansipin I hallituksen puolustusministeriksi lokakuussa 2005 edeltäjänsä Jaak Jõerüütin erottua. Jõerüütin yllättävän eron taustalla oli Viron kuntavaalien aikainen kohua herättänyt "Kommarit uuniin" -kampanja, jossa mainittiin myös Jõerüütin nimi.
Puolustusministeri Ligi kertoi marraskuussa 2005 haluavansa maanpuolustuksen pakolliseksi oppiaineeksi Viron lukioihin. Puolustusministeriö korosti kyseessä olevan ministerin henkilökohtainen kanta. Vuonna 2005 maanpuolustusta opetettiin vapaaehtoisena aineena 74 virolaiskoulussa. Ligin mukaan Viron olisi myös luovuttava asevelvollisuudesta ja siirryttävä ammattiarmeijaan.
Erimielisyydet puolustusministerinä toimineen Ligin kanssa johtivat lokakuussa 2006 Viron puolustusvoimain komentajan Tarmo Kõutsin eroon. Ligi oli ollut julkisesti riidoissa myös usean muun korkean upseerin kanssa. Puolustusvoimat moitti Ligiä ylimielisestä asenteesta upseereja kohtaan ja Ligi syytti armeijan johtoa siitä, että eräät upseerit olivat ylittäneet toimivaltansa.
Valtiovarainministerinä

Ligi nousi Ansipin II hallituksen uudeksi valtiovarainministeriksi Ivari Padarin jälkeen 4. kesäkuuta 2009. Pääministeri Ansip oli erottanut sosiaalidemokraatit, mukaan lukien valtiovarainministeri Padarin hallituksesta 21. toukokuuta 2009. Erottamisen syynä olivat hallituspuolueiden väliset ristiriidat budjettileikkauksista.
Ligi arvosteli elokuussa 2011 Suomen tekemää takausjärjestelyä Kreikan lainapaketin yhteydessä. Samaan aikaan myös muut maat, kuten Itävalta, Alankomaat, Slovakia ja Slovenia ilmoittivat olevansa kiinnostuneita järjestelystä. Ligin mukaan yksittäisten maiden takaussopimukset ovat vastoin ”euroalueen yhteistyön henkeä” ja euromaiden pitäisi etsiä yhteinen vakuussopimus Kreikan kanssa. Yksittäisten maiden sooloilu voisi hänen mukaansa johtaa kaaokseen.
Viron työnantajat ja työntekijät sopivat syyskuussa 2013 minimipalkan nostamisesta seuraavana vuonna 320 eurosta 355 euroon ja vuotta myöhemmin 390 euroon. Ligi piti päätöstä rohkeana ja hän arvioi sen vähentävän palkkojen maksamista pimeänä. Ligin mukaan päätöksen ei kuitenkaan pitäisi vaarantaa työllisyyttä.
Lokakuussa 2014 Ligi ilmoitti eroavansa valtiovarainministerin tehtävistä. Hän oli nimittänyt tv-keskustelun jälkeisessä Facebook-keskustelussa hallituksen venäläistaustaista opetusministeriä Jevgeni Ossinovskia muun muassa ”maahanmuuttajaksi, jolla ei ole juuria”. Kommentteja pidettiin yleisesti vironvenäläisiä loukkaavina. Muun muassa presidentti Toomas Hendrik Ilves ja pääministeri Taavi Rõivas tuomitsivat Ligin toiminnan.
Yksityiselämä

Ligi on naimisissa ja hänellä on kaksi poikaa. Hän on suorittanut tutkinnon Tarton yliopistossa maantieteestä vuosina 1977–1982 ja kansainvälisestä taloudesta vuosina 1989–1993. Ligi suoritti MBA-tutkinnon Estonian Business Schoolissa vuosina 1994–1996. Hän puhuu viron ohella myös englantia, suomea sekä venäjää.
Ligin isä oli historioitsija Herbert Ligi. Lisäksi hänellä oli arkeologiveli Priit Ligi, joka menehtyi Estonian uppoamisessa syyskuussa 1994 Itämerellä.
Aiheesta muualla

Kuvia tai muita tiedostoja aiheesta Jürgen Ligi Wikimedia Commonsissa
Isabella Banks

| Isabella Banks> Isabella Varley Mrs G. Linnaeus Banks |
| --- | --- |

Henkilötiedot
Syntynyt: 25. maaliskuuta 1821  Manchester 
Ammatti:  Kirjailija
Aiheesta muualla
Löydä lisää kirjailijoitaKirjallisuuden teemasivulta
Isabella Banks (o.s. Varley; 25. maaliskuuta 1821 Manchester – 4. toukokuuta 1897 Lontoo) oli englantilainen kirjailija ja runoilija.
Isabella Varley syntyi kemisti James Varleyn ja hänen vaimonsa Amelia Danielsin perheeseen. Hänen isoisänsä James Varley oli keksijä, joka kehitti keinon valkaista puuvillaa kalkkikloridin avulla. Isabella opiskeli paikallisissa kouluissa ja avioitui 27. joulukuuta 1846 Birminghamissa toimittaja ja runoilija George Linnaeus Banksin (1821–1881) kanssa. Myöhemmin Isabella auttoi tätä osallistumalla tämän julkaisemien paikallislehtien tekemiseen. Perhe-elämä oli vaikeaa perheenisän alkoholinkäytön ja Isabellan huonon terveyden takia. Neljäkymmentäkolmevuotiaana Isabella Banks aloitti romaanikirjoittamiseen rahoittaakseen perheen taloutta.
Hänen ensimmäinen romaaninsa, God's Providence House : The famous story of old Chester (1865) sijoittuu Chesteriin, ja kriitikot ottivat sen hyvin vastaan. Vuosina 1865–1894 hän julkaisi kaksitoista romaania, kolme runoteosta ja kolmiosaisen tarinakokoelman. Banksin tunnetuin ja menestynein romaani on The Manchester Man (1870). Se kuvaa Jabez Clegg -nimisen miehen elämää Manchesterissa ja hänen vähittäistä vaurastumistaan.
Aiheesta muualla

Authors: Banks Mrs. G. Linnaeus. Project Gutenberg.
Wikimedia Commonsissa on kuvia tai muita tiedostoja aiheesta .
James Maddison

James Maddison vuonna 2019.
James Maddison (s. 23. marraskuuta 1996 Coventry) on englantilainen jalkapalloilija, pelipaikaltaan hyökkäävä keskikenttäpelaaja. Hän edustaa Englannin Valioliigassa pelaavaa Tottenham Hotspuria.
Maddison nousi Coventry Cityn junioreista edustusjoukkueeseen kaudella 2014–2015 ja pelasi kahden kauden aikana ykkösliigassa 35 ottelua, joissa hän teki viisi maalia. Norwich City osti hänet helmikuussa 2016 mutta hän pelasi vielä loppukauden lainalla Coventryssa ja seuraavan syksyn Skotlannin Valioliigassa Aberdeenissa, jolle hän teki 14 liigaottelussa kaksi maalia. Kauden 2016–2017 keväällä Maddison pääsi mestaruussarjassa kentälle kolmessa Norwichin ottelussa, joista yhdessä hän teki maalin, mutta seuraavalla käudella hän pelasi sarjassa jo 44 ottelua ja teki niissä 14 maalia. Kesällä 2018 Maddison siirtyi Leicesteriin ja pelasi ensimmäisellä valioliigakaudellaan 36 liigaottelua, joissa hän teki seitsemän maalia. Kaudella 2019–2020 hän viimeisteli 31 liigaottelussa kuusi maalia. Kaudella 2020–2021 hän pelasi 31 valioliigaottelua, joissa teki kahdeksan ja syötti seitsemän maalia. Leicesterin voittamassa FA Cupissa hän pelasi neljä ottelua ja teki yhden maalin. Eurooppa-liigan kuudessa ottelussa hän onnistui maalinteossa kahdesti. Kaudella 2021–2022 Maddison pelasi 35 valioliigaottelua, joissa 28 kertaa avauskokoonpanossa, ja teki niissä 12 maalia ja syötti kahdeksan. Eurooppa-liigan viidessä ottelussa hän teki yhden maalin ja Konferenssiliigan kahdeksassa ottelussa kolme maalia. Kaudella 2022–2023 hän pelasi Valioliigassa 30 ottelua, ja teki kymmenen maalia ja antoi yhdeksän maalisyöttöä. Hän siirtyi Valioliigan Tottenhamiin runsaan 46 miljoonan euron siirtosummalla kesällä 2023. Hän pelasi tulokaskaudellaan 28 valioliigaottelua, joissa teki neljä ja syötti yhdeksän maalia. Hän oli kaksi kuukautta sivussa nilkkavamman vuoksi.
Maddison on pelannut Englannin alle 21-vuotiaiden maajoukkueessa yhdeksän ottelua ja tehnyt niissä yhden maalin, ikäluokan EM-kilpailuissa 2019 Kroatiaa vastaan. Englannin miesten maajoukkueessa Maddison pelasi ensimmäisen kerran marraskuussa 2019 EM-karsintaottelussa Montenegroa vastaan. Hän kuului Englannin joukkueeseen MM-kilpailuissa 2022 mutta ei saanut peliaikaa. Hän on pelannut kaikkiaan seitsemän maaottelua, joista neljä on ollut EM-karsintaotteluita.
Jeannine Gmelin

| Mitalit | Mitalit | Mitalit |  |
| --- | --- | --- | --- |
|  Jeannine Gmelin |  Jeannine Gmelin |  Jeannine Gmelin |  |
Naisten soutu
Maa:   Sveitsi
| MM-kilpailut  | MM-kilpailut  | MM-kilpailut  |  |
|  Kultaa | Sarasota 2017 | yksikkö |  |
|  Hopeaa | Plovdiv 2018 | yksikkö |  |
| EM-kilpailut   | EM-kilpailut   | EM-kilpailut   |  |
|  Kultaa | Glasgow 2018 | yksikkö |  |
|  Hopeaa | Poznań 2015 | yksikkö |  |
|  Hopeaa | Luzern 2019 | yksikkö |  |
|  Pronssia | Varese 2021 | yksikkö |  |
Jeannine Gmelin (s. 20. kesäkuuta 1990 Uster, Sveitsi) on sveitsiläinen soudun yksikköluokan maailman- ja Euroopan-mestari.
Gmelin aloitti aikuisten arvokisauransa vuonna 2014, jolloin hän sijoittui yksikössä Euroopan-mestaruuskilpailuissa kahdeksanneksi ja maailmanmestaruuskilpailuissa 15:nneksi. Vuonna 2015 hän saavutti Poznańin EM-kilpailuissa hopeaa ja sijoittui MM-kilpailuissa viidenneksi. Rio de Janeiron olympialaisissa 2016 hän oli viides.
Vuonna 2017 Gmelin voitti Sarasotan MM-kilpailuissa kultaa lähes kaksi sekuntia Britannian Victoria Thornleyn edellä. Vuonna 2018 hän voitti Glasgow'ssa Euroopan-mestaruuden ja saavutti Plovdivin MM-kilpailuissa hopeaa. Seuraavana vuonna hän saavutti EM-hopeaa Luzernissa ja oli viides Ottensheimin MM-kilpailuissa. Hän sijoittui EM-kilpailuissa viidenneksi 2020. Seuraavana vuonna hän saavutti Varesen EM-kilpailuissa pronssia ja oli Tokion olympialaisissa viides. Hän oli MM-kilpailuissa kahdeksas 2022.
Juneau

| Juneau |
| --- | --- |

 lippu:  vaakuna
 Juneau
 Koordinaatit: 58°21′0″N, 134°31′0″W 
Valtio:   Yhdysvallat
Osavaltio:   Alaska
Hallinto:  
 – Pormestari:  Beth Weldon
Pinta-ala:  
 – Kokonaispinta-ala:  7003 km²
Väkiluku (2020):  32 255
Aikavyöhyke:  UTC-9
 – Kesäaika:  UTC-8
 
 www.juneau.org 
Infobox OKVirheellinen NIMI-arvo: 
Juneau on kaupunki ja samanniminen hallintoalue (borough) Alaskan osavaltiossa Yhdysvalloissa. Juneau on Alaskan pääkaupunki ja kooltaan osavaltion kolmanneksi suurin kaupunki Anchoragen ja Fairbanksin jälkeen. Vuoden 2020 väestönlaskennan mukaan kaupungissa oli 32 255 asukasta. Monet paikalliset ovat työllistyneet kaupungissa sijaitsevien liittovaltion ja osavaltion virastojen kautta.
Maantiede

Juneau sijaitsee Inside Passage-nimisen merireitin varrella Alaskan osavaltion eteläosassa. Tyyneltämereltä kaupunkia suojaa 120 kilometriä leveä saarien vyöhyke. Kaupungin vieressä kohoavat Mount Roberts (1 164 m) ja Mount Juneau (1 090 m). Juneaun lähistöllä sijaitsevat Unescon maailmanperintöluetteloon kuuluvat Tatshenshini-Alsekin kansallispuisto, Glacier Bayn kansallispuisto ja Wrangell-St. Eliasin kansallispuisto.
Kaupungin pinta-ala on 2 704,03 neliömailia eli hieman yli 7003 km2.
Historia

Ennen Juneaun kaupungin perustamista tlingit-intiaanit käyttivät aluetta kalastukseen. Seutu tunnettiin etenkin rikkaana lohialueena. 1800-luvun lopulla Sitkassa asunut insinööri George Pilz tarjosi paikallisille palkintoa mahdollisten kultasuonten sijaintipaikoista. Kowee-niminen tlingitien auke-heimon päällikkö kertoi tällaisen paikan olevan Gastineaun vesiväylän varrella. Pilz lähetti paikkaa tutkimaan kullankaivajat Joseph Juneaun ja Richard Harrisin, jotka löysivät kultasuonen Quartz Gulch-nimiseltä paikalta vuonna 1880. Seuraavan vuoden puolella heidän tukikohtaansa läheiselle rannalle oli saapunut yli sata kullankaivajaa ja uusi asutuskeskus sai nimensä Joseph Juneaun mukaan. Lähiseudun kukkuloille kaivettiin muutaman vuoden aikana syviä kaivostunneleja ja kaupunkiin kohosi kaksi suurta myllyä, Alaska-Juneau ja Alaska-Gastineau. 1900-luvun puolella kullankaivuusta tuli pikku hiljaa liaan kallista esimerkiksi työvoimakulujen takia. Alaska-Gastineau suljettiin vuonna 1921 ja Alaska-Juneau vuonna 1944.
Kullankaivuun sijaan Juneausta kehkeytyi lähialueen kaupan ja liikenteen keskus. Alaskan pääkaupunki Juneausta tuli vuonna 1906, kun pääkaupunki siirrettiin sinne Sitkasta. Vuonna 1931 valmistui Alaska State Capitol-rakennus. Toinen huomattava historiallinen rakennus on vuonna 1894 valmistunut venäläisortodoksinen kirkko. Vuonna 1970 Juneau liitettiin hallinnollisesti kaupungin edustalla olevalla saarella sijainneeseen Douglasiin. Alaskan pääkaupunkia on ajoittain pyritty muuttamaan uudestaan muualle, mutta hankkeita ei ole lopulta toteutettu. Pääkaupungin asemaan liittyvät liittovaltion ja osavaltion virastot ovatkin edelleen Juneaun merkittävimmät työnantajat.
Hallinto ja talous

Vuodesta 2018 lähtien kaupungin pormestarina on toiminut Beth Weldon.
Juneaun merkittävimmät työnantajta ovat liittovaltio ja osavaltio. Eri valtion virastoilla on toimistoja kaupungissa. Suurimpia virastoja Juneaussa ovat esimerkiksi United States Forest Service, National Park Service, National Marine Fisheries Service, United States Fish and Wildlife Service, Yhdysvaltain rannikkovartiosto ja Bureau of Indian Affairs. Taloudellista merkitystä on myös kalastuksella ja metsäteollisuudella, minkä lisäksi Juneaussa käy huomattavia määriä matkailijoita risteilyaluksilla. Juneaussa on myös kahden Alaskan alkuperäisasukkaiden yhtiön Sealaskan ja ANCSA:n päätoimistot.
Kotitalouksien keskimääräiset vuosittaiset ansiot Juneaussa aikavälillä 2016–2020 olivat 88 077 USD ja henkilöä kohden 40 592 USD. 6,9 % väestöstä eli köyhyysrajan alapuolella.
Väestö

Juneaun asukasluku oli vuoden 2020 väestönlaskennan mukaan 32 255 ja vuoden 2021 arvion mukaan 31 973. Kaupungin asukkaista 66,4 % oli taustaltaan valkoisia, 10,1 % intiaaneja, 13,4 % kuului kahteen tai useampaan rotuun, 6,8 % oli aasialaistaustaisia ja 0,9 % afroamerikkalaisia. Kaupungin asukkaista 8,4 % oli syntynyt ulkomailla ja 12,3 % puhui kotonaan jotakin muuta kieltä kuin englantia.
Aiheesta muualla

Kuvia tai muita tiedostoja aiheesta Juneau Wikimedia Commonsissa
Alaskan osavaltio
Näkymä Juneauhun vuodelta 1887.
Juneaun vuonna 1894 valmistunut venäläisortodoksinen kirkko.
Alaska State Capitol.
Jackie Chan (piirroshahmo)

| Jackie Chan |
| --- | --- |
Luoja(t):  John Rogers
Näyttelijä(t):  James Sie
Ensi- esiintyminen:  "The Dark Hand" (syyskuu 2000)
Kustantaja:  Sony
Henkilötiedot
Status:  Arkeologi
Asuinpaikka:  San Francisco
Luonteenpiirteet:  Itämaisten kamppailulajien taitaja
Suhteet
Muut sukulaiset:  Setä Jade (serkuntytär)
Tutut:  kapteeni Black
Infobox OKNimi-testi OK: 
Jackie Chan on kuvitteellinen hahmo piirrossarjassa Jackie Chan seikkailee. Hän on sarjan päähenkilö, joka yrittää estää maagisten talismaanien päätymisen rikollisjärjestö Pimeän Kouran käsiin. Jackien perheeseen kuuluu hänen setänsä ja hänen serkuntyttärensä Jade.